URRUZUNO URRESTI (EH Bildu, 2013-03-07):
Presidente anderea, lehendakari jauna, legebiltzarkideok egun on guztioi.
Haber cosechado un sonoro suspenso en la gestión de EITB, haber impulsado en EITB unos servicios informativos profundamente tendenciosos y que no responden a lo que son los criterios de una radiotelevisión pública. Haber llevado a EITB a una situación de constante deterioro y debilitamiento.
Hauek eta honelakoak entzun izan ditugu azken urteetan EAJ-ren ahotik, sozialistek EITB-n eraman izan duten politika baloratzerakoan. Orain aldiz, Euzko Alderdi Jeltzaleak harrigarria bada ere bere aliatu nagusi gisa aurkitu izan du lehen unetik Partidu Sozialista bera. Eta datozen lau urteetarako ETB-rako aliatu nagusia bilatzen duen honetan, argi daukagu bakoitzak nahi dituenak bilatzen dituela.
Hori horrela da eta ez dela hori gehien kezkatzen gaituena. Euskal Herria Bilduk EITB-rekiko diagnostiko oso zehatza egiten du momentu honetan. Eta uste dugu arrazoi bat edo beste tarteko, ezberdintasunen bat edo beste tarteko Ganbera honen gehiengoa ados egongo litzatekeela guk egiten dugun diagnostiko horretan.
Hain dauka EITB-k jendartearen bere balizko ikusentzulegoaren aldetiko atxikimendua galdua, minimo historikoetan aurkitzen dela eta horrek esan bezala egoera oso latza eta oso kezkagarria dela adierazten digu.
Testuinguru honetan izen bat jarri zaigu mahai gainean eta iragarri zaigu aldi berean PNV eta PSE-ren artean akordio bat dagoela EITB-rekiko. Egia esan, akordio hori iragarri egin zaigu, baina akordio horren atzean zer dagoenik oraindik ez zaigu azaldu. Euskal Herria Bilduk hainbat saiakera eta enplazamendu egin ditu aipatu dudan egoera latz hori iraultze aldera, EITB-k legealdi honetan izan behar dituen lehentasun eta erroketaz aritzeko.
Euskal Herria Bilduk eskua luzatu du EITB-k bere sorrera helburuak iada da ahaztuak eta urrunduak dituen helburu horiek –eta bi aipatuko ditut–: euskararen suspertzea eta euskal gizartearen integrazio politikoa. Helburu horiek aintzat hartu eta helburu...
...eta bi aipatuko ditut, euskararen suspertzea eta euskal gizartearen integrazio politikoa. Helburu horiek aintzat hartu eta helburu horren bidean, EITBren ereduaz eztabaidatzeko.
Euzko Alderdi Jeltzalearen aldetik eztabaida hau saihestu egin izan da eta izen abizen batzuen baitan estali eta lausotu egin nahi izan da.
Guk, aldiz, izen horren atzean ze proiektu dagoen galdetu nahi dugu gaur eta hemen, izan ere, lehen esan bezala, oraindik inork ez digu azaldu.
Akordio bat omen dago PNV eta PSEren artean. Esaiguzue mesedez, zer den enkargatu dena, izen eta kargu batzuez harago EITBtaz zer den akordatu duzuena, zein lehentasun, zein erronka, zen egitasmo, aipatu ditudan helburuen norabidean zein eredu da gaur eta hemen planteatzen duzuena.
Guk ezin dugu ezinbestekoak diren galdera hauei erantzunik ematen ez dion hautagaitza bat babestu, inondik inora. Tamainako erabakiek, badakigu, ahalik eta adostasun zabalenarekin hartu behar izatea garrantzitsua dela. Nahiko genuke gure baiezkoa eman ahal izatea.
Arduragabekeria litzateke, ordea, adostasunaren izenean, helburua alboratu eta oinarririk gabeko adostasun bat bultzatzea.
Ganbara honetan behin baino gehiagotan aipatu da biribilgunea edo errotondaren teoria, EAJren ahotik izan ere. Uste dugu teoria hau gaurkoan erabat baliagarria dela EITBren egoera deskribatzerakoan.
Errotonda horretan sartua, ez aurrera ez atzera, urteetan dago, eta ez sozialisten azken hiru lau urteetan, askoz urte gehiagotan. Eta momentu honetan, lau urterako zuzendaria aukeratu behar dugun honetan, uste dugu ez dagoela ere inolako zantzurik errotonda edo biribilgune horretatik ateratzeko.
EAJk, zuzendaria izendatzeko eramandako prozeduran soberbiak alde batera utzi eta beste era batera jokatu izan balu, adostasunik txikiena lortzeko ahaleginik txikiena egin izan balu, azken egunotan EITBri lotuak agertu diren delitu zantzuen aurrean irmotasuna adierazi izan balu, agian, gaur, gure posizioa beste bat litzateke.
Euskal Herria Bilduk hausnarketa estrategiko baten beharra azpimarratu nahi du, orain artean eztabaida hau emateko gure esfortzua hutsala izan da, baina errotonda horretatik atera nahi baldin badugu ezinbestean eman beharko den eztabaida bat da.
Digitalizazioak ikus entzunezkoen mundua eraldatu duela esaten da. Gure herriko egoera...